lflage/wiki-talks huggingface dataset:
Diskuto:Listo de Esperantigitaj programoj

message: Mi ne konsentas pri la nomo Esperantolingvaj programoj. Pli ĝuste estus Esperantigitaj Programoj. Ĉar la nuna nomo pli taŭgus por aplikaĵoj originale verkitaj en Esperanto. Ĉu ekzistas iu tia?
--Felipo Kastro 02:07, 17. Maj 2007 (UTC)
replies: text: ne gravus por mi se vi alinomos la artikolon - laŭ mi ambaŭ nomoj taŭgas. --Kristjan 06:51, 17. Maj 2007 (UTC)
replies: text: :vi tranŝovis la tekston al la alia artikolo - tio ne plenumas la regulojn de la GFDL sur kiu ĉiuj artikoloj ĉi tie staras.Yekrats alinomis la artikolon intertempe al "Listo de esperantolingvaj programoj" kaj ĉar ni interkonsetis ĉi tie pri "Esperantigitaj Programoj" mi alinomis la artikolon nun al Listo de esperantigitaj programoj. tiu nomo bone taŭgas mi pensas. --Kristjan 19:34, 17. Maj 2007 (UTC)
replies: text: ::*Ĉar vi interkonsentis pri “Esperantigitaj programoj” mi ŝanĝis malnovan “programaroj” al tiu ĉi formo. Ĉar la artikolo listigas programojn kaj ne programarojn. --CubeF (diskuto) 09:16, 11 Apr. 2012 (UTC)
thread_title:  Pri la nomo 

message: Mi nenion vidas pri Esperanto en la paĝon de BSplayer ! --Eliott
bonvolu: en la paĝo    Ŝparu literojn kie eblas! .-)) --Hans 11:15, 22. Okt 2007 (UTC)
replies: text: Mi provis tion. Oni povas selekti Esperanton en la menuo. --Kristjan 16:16, 7. Dec 2004 (UTC)
thread_title:  BSplayer 

message: Sal, mi trovis plian retejon en Esperanto, kiu ne aperas ĉi tie!
Temas pri time.is! Krome mi ne certas, kiu tradukis ĝin sed ja estas interesa retejo✅.
thread_title:  time.is 

message: Indas aldoni ankaŭ esperantigitajn robotojn ĉe telegramo ekzemple io kiel: (@EsperantoBot, @Webpage Bot,... ka.), jam estas multaj! Vidu kelkajn ĉe: https://telegramo.org/robotoj/
thread_title:  telegramaj robotoj
Diskuto:Apartismo

message: Mi neniam vidis la vorton apartejdo.  Ĉu vi volis diri apartismon?.  Laŭ la nova PIV, apartismo estas "politika sistemo de apartigado de homaj grupoj, bazita sur genta diskriminacio : la iama apartismo en Sud-Afriko."  Nizo. 18 okt 04.
replies: text: Aŭ rasapartismo. -- :) 00:37, 16. Nov 2004 (UTC)

text: "Apartejdo" estas sud-afrika neologismo. "Apartismo" (aŭ "rasapartismo") verŝajne estas pli bona. --Yekrats 16:22, 16. Nov 2004 (UTC)

message: Kion signifas "afrikanero/afrikanera"? En la artikolo ĝi estis uzita por paroli pri la blankuloj. Do kion uzi ĉi tie? (Sud-)Afrikano? Estus malĝusta laŭ mia komprena. Afrikanslingvanoj?
thread_title:  "afrikanero"?
Diskuto:Usona Enlanda Milito

message: Hura! Kia difino! Gratulon pri ĝi, kaj pri ceteraj vortarecaj tekstetoj!
Mi bedaŭrinde ne havas tempon artikoligi ĉiujn. Bab 13:39, 19. Okt 2004 (UTC)
Ĉu ĉi tiu artikolo devas havi nomon "Usona enlanda milito" anstataŭ "Usona Enlanda Milito"? Goulo 04:00, 19. Okt 2005 (UTC)
Ĉiu estas grava demando por ĉiuj militoj, ĉu "Tridekjara milito" aŭ "Tridekjara Milito", ktp. La solvo en tiu kazo estis krei redirektilo kun malgranda "m".Roberto 08:09, 19. Okt 2005 (UTC)
replies: text: La decido, ĉu mi skribu "Tridekjara milito" aŭ "Tridekjara Milito" estas relative klara por mi: mi ĉiam uzas la grandliterojn, ĉar fakte temas pri "individua Nomo". Imagu, ke en la tro-mombro de militoj certe aliaj ankaŭ daŭris tridek jarojn, kaj por distingi la militon de 1618-1648 en Germanujo disde la aliaj, ne (tiom) konataj tridekjaraj militoj, grandliteroj helpas. En la kazo de la "secesio-" aŭ "disiĝomilito" sufiĉas malgrandaj literoj, ĉar ĝi estas la ununura milito en Usono kun la celo de sendependiĝo. En la milito okazinta "enlande" de 1861-1865 mi uzus grandliterojn, por distingi tiun ĉi de la multaj aliaj enlandan militoj cele al la forbuĉado de la indianoj. --Longharulo (diskuto) 05:59, 11 Aŭg. 2014 (UTC)
"La milito de seceso" ŝajnas al mi ankaŭ internacia, aŭmenaŭ mi lernis tiel en Brazilo.Roberto 08:16, 19. Okt 2005 (UTC)
ЕEn Rusio la milito ests nomata Enlanda milito en Usono (ruse Гражданская война в Америке)--P.Fiŝo 12:03, 20. Jul 2006 (UTC)

message: La artikolo enhavas gravajn gramatikajn erarojn. Provu ekzemple kompreni jenan teksterojn el la dekstre supra informkesteto: 
replies: text: Rezulto: Venko de la Uniĝo, ĝi donis sin pli povi al la federala registaro, abolicio de la esclaveco en Usono. La uzo de vortoj kiel "uniĝo" anstataŭ "unuiĝo", "federala" anstataŭ "federacia", de hispanismon "esclaveco" anstataŭ "sklaveco" k.m.a. ke kontribuas al bona kompreno. do mi enmetis la ŝabonon --Longharulo (diskuto) 06:10, 11 Aŭg. 2014 (UTC)
thread_title:  Lingvo
Diskuto:Johann Wolfgang von Goethe

message: Preferinde Johann Wolfgang von GOETHE, kun minusklra "von"; li estas internacie konata kiel "Goethe", ne "von Goethe". Gunnar Gällmo 16:26, 19. Okt 2004 (UTC)
replies: text: Ŝajnas tre bona ideo --Harshmellow 17:33, 14. Apr 2006 (UTC)

message: Mi malaldonis tiu ĉi ligilon eksteran el la paĝo, ĉar ĝi ŝajne ne plu funkcias: (Ekstera ligo)
*[http://donh.best.vwh.net/Esperanto/Literaturo/literaturo.tradukita.gh.html#johann_goethe Rete legeblaj verkoj]
--[[Vikipediisto:Harshmellow|Harshmellow]] 17:33, 14. Apr 2006 (UTC)

message: Ŝajnas ke la titolo de la poemo Erlkönig devus estis Alnoreĝo, ne Elforeĝo - almenaŭ en franclingva traduko ĝi estas "Le Roi des Aulnes", t.e. "La Reĝo de la Alnoj". --Dominik 13:59, 24 Okt. 2011 (UTC)
thread_title:  ''Erlkönig'': ''Alnoreĝo'' vs ''Elforeĝo'' 

message: En du semajnoj de la jaro 2018 la principe tre detalriĉa artikolo denove estas nomumita vikipedia artikolo de la semajno. Tamen la informadon de legantoj bremsas la daŭre multegaj ruĝaj ligiloj, kiuj ĉiuj estas sakstratoj. Mi nun aldonas mallongan tekston pri lia edzino Christiane von Goethe, naskita kiel Christiane Vulpius, kaj pri la internacie preskaŭ nekonata pentristo Georg Oswald May, por almenaŭ iom mildigi tiun mankon, sed necesus pli fortaj penoj de pluraj redaktantoj por plenigi la truojn. Kaj: Multaj el la ruĝaj ligiloj, kiel ekzemple ĝis nun tiu de Georg Oswald May, ŝajnas havi vikipedian artikolon nur en la germana kaj mankas en ĉiuj aliaj libgvoversioj - dubindas ĉu ĉiuj el ili nepras propran artikolon en Esperanto. ThomasPusch (diskuto) 18:22, 19 jul. 2018 (UTC)
thread_title:  ADLS 

message: Aldone en la informkesto elstaras la informo pri liaj verkaĵoj Faŭsto parto 1, The Sorrows of Young Werther, Wilhelm Meister's Apprenticeship, Elective Affinities, Prometeo, Theory of Colours, Italian Journey, West-Eastern Divan, Egmont, The Sorcerer's Apprentice, La elfreĝo. Do evidente li [krom aperigi du tradukojn en Esperanto], ŝajne precipe verkis en la oficiala lingvo de la Unuiĝinta Reĝlando Britio. Ĉu??? Neniel. Kompreneble eblas en la koncernaj vikidatumoj aldoni esperantlingvan aŭ origine germanlingvan nomon al la e-lingva etikedo de la koncernaj vikidatumoj, sed ne eblas ekzemple redukti la liston, ĉar iuj alilingvuloj, supozeble aparte anglalingvanoj, realdonos la erojn tute konvenajn en anglalingva artikolo pri li... ThomasPusch (diskuto) 19:06, 19 jul. 2018 (UTC)
thread_title:  Fuŝo 

message: Mi bluigis ĉiujn ruĝajn ligilojn de la teksto. Sed restas ankoraŭ kelkaj ruĝaĵoj en la listo de esperantlingvaj tradukoj. Mi ne posedas tiujn verkojn, do mi ne povas prilabori ilin. Krome mi reviziis la tutan tekston kaj aldonis kelkajn bildojn.--kani (diskuto) 15:22, 6 maj. 2020 (UTC)
thread_title: Bluigo
Diskuto:Šilheřovice

message: Šilheřovice estas vilaĝo en kiu parto de kiu lando?

message: Ĉu artikolo kiu havas neniun referencon rajtas altan statuson?
Certe tiu estas neĝisdata.
Sj1mor (diskuto) 09:54, 1 jun. 2022 (UTC)
thread_title:  Pri artikolo kaj statuso
Diskuto:Ajsĥulo

message: Ĉu Ajsĥulo estas la plej ĝusta esperantigo de Αἰσχύλος ? Cetere kial mencii la latinan formon (Aeschylus) en esperanta artikolo pri greko ? Mi sugestas Aisĥulos (esperanta transkribo el la greka) aŭ Aisĥulo (simpla esperantigo). Sed eble mi malpravas ke la greka Αἰ estu Aj kaj ne Ai. Kion vi opinias pri tio ? Arno Lagrange ✉ 08:20, 20. Okt 2004 (UTC)
En la reto la paĝoj Esperantligvaj, kiuj parolas pri li metas "Eskilo".
ajsĥulo eble gluas al la grekaj literoj, sed kiu rekonos lin sub tiu nomo ?
La Vikipedia regulo esperantigi la nomojn bone konatajn kiuj jam havas agnostikajn E-ajn nomon devas opinias mi aplikiĝi ĉi tie kaj la agnoskita formo ja ŝajnas esti Eskilo.
(Eliott)
En Reta Vortaro estas skribite ke "Ajskilo kreis la tragedion" (rigardu sub "kre/i"); "Eskilo" povus estis esperantigo ankaŭ de la skandinava nomo "Eskil".  Ĉiukaze, ypsilon estas pli bone transliterumita per i ol per u (kies franca elparolo eble similas al la pragreka elparolo de ypsilon, sed apenaŭ la esperanta). Alfa+iota ja estas diftongo en la antikva greka (tial greka kai iĝis la esperanta kaj; la novgreka elparolo estas ke, sed tiu vorto jam havas alian signifon en esperanto). Gunnar Gällmo 13:25, 20. Okt 2004 (UTC)

message: Mia kulpo.  Mi legis nur surface la grekan formon kaj transliterigis ĝin.  Mi pensis ke la unuaj vokaloj konsistigis diftongon.
Sed je la temo...  Ĉu vi havas specifajn fontojn en kiuj la nomo aparas kiel "Eskilo"?  Le Reta Vortaro ŝajnas citi iun fonton, sed ĝi ne specifas.
--Rick MILLER 13:46, 20. Okt 2004 (UTC)
PIV 1 havas "Esĥilo", pli proksima al la nov-greka elparolo, kaj Reta Vortaro kiel dirite "Ajskilo", do 1-1 inter tiuj formoj. La literoj ĥ kaj k ja ofte aperas paralele en esperanto, kaj mi ne scias kiam okazis la sonŝanĝo aj>e en la greka kaj latina; ĝenerale esperanto ŝajnas al mi preferi la postan sonon ("Cezaro" kaj ne "Kajsaro"), sed escepto (do nia lingvo tamen havas tiajn!) estas le tre ofta "kaj", eble ĉar Zamenhof preferis uzi "ke" laŭ ĝia latina signifo kaj ne laŭ la greka; ankaŭ la vortfinoj -aj kaj -oj havas paralelojn en la pragreka elparolo, ne en la novgreka.
Ĉiukaze, ypsilon estas laŭ ambaŭ proponoj reprezentata per i, ne u, kio laŭ mi ŝajnas pli taŭga.
Gunnar Gällmo 16:16, 21. Okt 2004 (UTC)
thread_title:  Ĉu vi havas aliajn fontojn?
Diskuto:Elagabalo

message: Kio estas pli tradicia: Heliogabalo (grekeca) aŭ Elagabalo (semideca)? 17:34, 22 okt. 2004‎ -- 80.58.3.239 17:34, 22 okt. 2004‎
Tiel ŝajnas ankaŭ al mi! Elagabalo estas stranga. Portugallingve (mi ne scias en aliaj) estas Heliogábalo, latine ("etnalingve" kiel kelkaj diras) estas Heliogabalus, do preferinde estas Heliogabalo. Roberto 17:53, 22 okt. 2004‎
thread_title: Heliogabalo

message: Atendante kontrolon estas aŭdaca redakto de anonimulo je la 27-a de oktobro 2022, ŝanĝanta la pronomon de la teksta temulo, ŝanĝanta vortojn "imperiestro al imperiestrino" kaj asertanta "aldonita paragrafo pri la Elagabalo estanta transgenruloj". Laŭ mi tio je unua rigardo aspektas kvazaŭ okupi antikvan personecon kaj alikolorigi ĝin tiel ke ĝi akceptiĝas kiel flago de socia nenorma movado de la 21-a jarcento, kiu al multaj homoj ŝajnas provoka, kaj al mi ŝajnas ke la provoko por la movadanoj en la 21-a jarcento estas grava identigilo, do la movadanoj tute konscias esti provokaj kaj ŝajnas ĝui tion. Tamen estas unu temo kion homoj perceptas kiel sian seksan identiĝon en la 21-a jarcento kaj kiel ili decidas memvole provoki la socion, kaj estas tute alia temo, kiam oni superŝutas sian modernan transgenrulan koncepton al homo antaŭ 1800 jaroj. En la angla teksto estas iu kritika duonfrazo "his short reign was conspicuous for sex scandals", notu bone "his short reign", not "her", la germana, franca kaj hispana tekstoj tute ne jam ŝajnas esti "subfosata de transgenrula redifino". Sume en la angla teksto jam 3 el la 139 referencoj temigas "pri la Elagabalo estanta transgenruloj" kaj oni ankaŭ jam diligente faris kategorion "LGBT Roman emperors", kiu tamen mankas en preskaŭ ĉiuj aliaj lingvoj. Ĉar estas tiom malmultaj kompetentaj redaktistoj en la esperanta vikipedio kaj kompare tiom multaj historiaj fakuloj en la franca, hispana, angla kaj germana, mi opinius helpa ke oni unue konvinkus la "grandajn vikipediojn" pri "transgenrula redifino" de la "imperiestro al imperiestrino", kaj nur post la konvinko de tiuj pli grandaj fakularoj enportus konvinkajn dokumentajn fontojn ankaŭ al tiu ĉi malgranda esperantlingva biografio. Mi ĉiukaze nenion revizios kaj alvokas ne senpripense beni la ŝanĝojn, sen ke oni vere legis ilin kaj konvinkatas per la argumentado. ThomasPusch (diskuto) 23:51, 19 dec. 2022 (UTC)
replies: text: Mi ne volas moki pri gramatikaj eraroj de komencantaj esperantistoj, sed pri tiom kontroversa temo estus bone por konvinka argumentado se oni povus senerare skribi frazojn. Tio certe despli validas se oni volas argumenti en la franca, hispana, rusa aŭ iu ajn alia nacilingva vikipedio... ThomasPusch (diskuto) 00:13, 20 dec. 2022 (UTC)
thread_title:  redakto de anonimulo je la 27-a de oktobro 2022
Diskuto:Sovetunio

message: Ĉu iu lertulo povas reverki ĉi tiun artikolon en maniero pli neŭtrala?
(1) Evidente, el iuj vidpunktoj, Sovetunio estis daŭrigo de la rusa imperio, sed mi supozas, ke ekzistas ankaŭ aliaj vidpunktoj. Oni ne povas nei, ke multaj aferoj ŝanĝiĝis post 1917. Interalie, la ŝtata sinteno al minoritataj lingvoj estis tute alia sub Lenin ol antaŭe.
(2) Sovetunio nomis sin komunista, sed tio estas nur unu vidpunkto; multaj alilandaj komunistoj ne nomis ĝin komunista, almenaŭ post Lenin. Fakte, estas malfacile imagi inteligentan difinon de "komunisto", laŭ kiu Stalino estis komunisto, do, se oni nepre devas elekti nur unu vidpunkton, verŝajne la vidpunkto, ke Sovetunio ne estis komunista, estas pli subtenebla.

message: Vi pravas, vere necesas reverkado. Kiu skribas pri historio prefere konu ĝin: Sovetunio ne fondiĝis en 1917 sed en 1922!!! Kaj jes, Rusa Imperio kaj Sovetunio estis  du sufiĉe diversaj ŝtatoj kaj organize kaj politike (kvankam ja troveblas ankaŭ kelkaj paraleloj).

message: La normo estas Sovet-Unio, ne Sovetunio. Mi metis alidirekton.
replies: text: :Mi antaŭe vidis Sovjet Unio, kun j. Gvapolanda Respublika (diskuto) 20:09, 27 dec. 2016 (UTC)
replies: text: ::Mi volas klare indiki por la estonteco, ke en Esperanto oni normale uzas la radikon "sovet-", ke ne ekzistas tradicio pri la formo "sovjet-" kaj ke tiaj ĉi formoj, eventuale renkonteblaj, estas simple mallerta imitado de trialingvaj formoj (nek ruslingvaj, nek Esperantaj).
replies: text: :::Filozofo (diskuto) 14:37, 21 sep. 2020 (UTC)

text: En la vorto e en la cirila estas je, la vokalo e havas alian signon. Mi pensas, ke tio ne estas mallerta imitado, nur laŭprononca skribo. --Crosstor (diskuto) 14:56, 21 sep. 2020 (UTC)
replies: text: : 1. Tute ne temas pri "laŭprononca skribo": la esperanta "ve" sonas al la ruslingvano pli taŭga ol "vje" por peri la sonon de "ве" en la rusa vorto "совет".

text: : 2. La formo "sovet-" havas ĉ. 100-jaran nekontesteblan tradicion en Esperanto kaj estis vastege uzata jam en la 1920aj jaroj (vidu, ekzemple, Sovetrespublikara Esperantista Unio.

text: : Provoj ŝanĝi ĝis nun, kiam nek Soveta Unio, nek plejparte sovetoj (speco de konsilantaroj) ekzistas, estas, se ne temas pri lingva mallerteco, vere bizara entrepreno.

text: : Amike, eĉ se iom edife, Filozofo (diskuto) 19:41, 22 sep. 2020 (UTC)
Esperantigo de vortoj el rusa kaj ukraina fontoj:
    * 'е' =
          * e post konsonantoj: Fedorenko, Vasilevskij, Iĵevsk, Tuapse;
          * je en aliaj kazoj: Jesenin, Dmitrijev, Mendelejev, Gurjev; RG72 (diskuto) 02:41, 22 sep. 2020 (UTC)

text: Prave! Koncerne la silabon (cirile:) "-ве-" aplikeblas la unua kazo de la regulo (postkonsonanta).

text: Filozofo (diskuto) 19:41, 22 sep. 2020 (UTC)
thread_title: Nomo
Diskuto:Pola lingvo

message: kaj la y ? kiel prononciĝas la y ?
'y' estas simila al esperanta 'i'. 'y' sed estas iom malfronte. Fakte 'i' estas antaŭa kaj 'y' - centrala. Vi ankaŭ povas elparoli kiel 'i' kun iom pli alta lango kaj per garĝo. Se vi parolas en la angla: http://en.wikipedia.org/wiki/Close_central_unrounded_vowel.

message: Oni bezonas ankoraŭ skribi pri pola gramatiko kaj historio de la lingvo. Sekcio pri fonetiko estas apenaŭ komencita.
thread_title:  La artikolo estas redaktenda 

message: Dankon lasi la prezentado, ĉar ĝi estas perfekta. 90.12.79.171 12:51, 12. Jan 2008 (UTC)
replies: text: Ne, ĝi ne estas perfekta! Vi forviŝis la tutan aboco-tabelon. Kial? Bonvolu ne faru tiel sen diskuto. -- Yekrats 16:02, 12. Jan 2008 (UTC)
Pro vandalismo, mi blokos ĉi artikolo por 3 semajnoj por anonimuloj. Nomataj uzantoj povas redakti normale. -- Yekrats 16:04, 12. Jan 2008 (UTC)
thread_title:  Prezentado 

message: Mi pensas, ke diri "konsonanto mola" por signifi "konsonanto palatala" ne estas komprenebla por tiuj, kiuj ne konas tradicion gramatikan slavan.
thread_title:  Sed pli mole? 

message: Pola lingvo ne havas ablativon, sed instrumentalo.
ĝuste... kaj mi pensas ke "krzesło" ne estas tre bona ekzemplo ĉar tie nom, ak kaj vok sonas same.. oni eble donu kiel ekzemplon vorton en kiu ĉiuj kazoj sonas diference ĉar "krzesło" povas konfuzi iun kiu ne scias la polan ("kial estas sep kazoj se fakte estas nur kvar?")
nu, evidente la administrantoj de esp vikipedio neniam permesos korekti tiun eraran tabelon kaj plu instruos esperantistojn ke en la pola estas ablativo
replies: text: Kial vi ne mem korektas la eraron? --Surfo 07:04, 26. Feb 2010 (UTC)
mi ja korektas sed la korekto aperas nur en la malneto
replies: text: :Anonimaj uzuloj ne havas la rajton deklari artikolon "reviziita". Ĉar la modifo de 79.184.231.81 ŝajnas al mi bona kaj utila, mi ĵus "reviziis" ĝin. Do ĝi nun devus aperi en la publika versio de la artikolo. – Umbert' 21:41, 26. Feb 2010 (UTC)
thread_title:  Ablativo? 

message: kia damna sensencaĵo estas tio? ekde kiam "z" ne estas pola litero? verŝajne temis pri "x", mi supozas
replies: text: Kompreneble. Ŝanĝite.--Lohengrin 01:31, 9. Jan 2011 (UTC)
thread_title: Vortoj, kiuj enhavas literojn Q, V kaj Z pro ordinariĝo ofte ŝanĝiĝas al enhavantaj nur polajn literojn.
Diskuto:Samea lingvaro

message: La listo ĉe ISO 639 (tabelo S - Z) havas:
Samea, suda
Samea, norda
Samea, lula
Samea, inara
Samea, skolta
Ĉu oni estas certa pri "lulea" kaj "enarea" en ĉi tiu artikolo?
replies: text: Ne. Mi libere aldonis -a... Tamen mi pensas ke "lulea" (de ejo "Lule") estas pli bona ol ambigua "lula". -Bab
Jes, ŝajne estu lulea pro urbo kaj rivero, kiuj nomiĝas tiel. Ĉu iu scias la originon de inara kaj skolta? Lingvano 07:30, 29. Okt 2005 (UTC)

message: Saluton. El kiu fonto estas la nordsamea specimeno? Mi supozas, ke ĝi estas el iu malnova fonto. Mi havas lernolibron de la lingvo el 1989, kiu uzas parte alian skribmanieron. Do kion ni faru nun? --Tlustulimu (diskuto) 15:38, 14 Sep. 2012 (UTC)
thread_title:  Nordsamea specimeno
Diskuto:ISO 639

message: Jen propono: la tabeloj de ISO 639 estu reordigitaj laŭ la 3-literaj ISO-kodoj, ĉar jam ekzistas alia listo de lingvoj alfabetorde. Cetere, ĉu estu nur unu granda tabelo anstataŭ kvar partoj?
replies: text: Fakte mi apartigis la liston al kvar partoj por ke ĉiu paĝo estu malpli peza, do pli facile alirebla. Mi komence faris nur unu paĝon kaj okazis ke daŭris terure longe por malfermi la paĝon aŭ por konservi la plej etan ŝanĝeton. Mi ordigis laŭ lingvonomoj ĉar laŭ mi la listo utilas por trovi la kodon el la nomo. Oni povus krei krome indekson alidirekte (de la kodo al la nomo) se vere utilas. En la TTT-ejo de kie venas la kodoj la listoj estas ordigitaj laŭ respektive la anglaj kaj francaj nomoj. Arno Lagrange ✉ 07:51, 7. Nov 2004 (UTC) 
Aliflanke:
* Lingvo povas havi pli ol unu nomon, kaj povas esti malklare, per kiu parto de la nomo oni ordigas ("antikva bervala" sub A aŭ B).
* Se listo estas ordigita per la kodoj, oni facile uzas serĉilon por trovi nomon. Inverse, tamen, malpli bone funkcias, ĉar la kodoj povas troviĝi en multaj aliaj vortoj. (Se oni serĉas pri "mal" oni trovas multajn aferojn krom la lingvo kun la kodo "mal".)
* Se oni trovas la lingvon en la listo de lingvoj alfabetorde, ofte oni povas trovi la kodon, sekvante la ligon.
Tamen, ne tro gravas. Mi certe ne volas havi kroman liston. Ĉu vi volas reordigi la nunan liston laŭ la nomoj (kiuj eble ankoraŭ ŝanĝiĝos iomete)?

message: Ĉu temas pri lingvo parolata en Indonezio, aŭ pri komputila skriptosistemo? Haruo 01:27, 7. Nov 2004 (UTC)
replies: text: Ĉi tie temas pri parolataj lingvoj. --Arno Lagrange ✉ 07:51, 7. Nov 2004 (UTC)
thread_title:  Java Lingvo
Kategorio-Diskuto:Esperantistoj

message: Vidu ankaŭ Diskuto:Gravaj esperantistoj.<BR>
--VerdLanco 18:07, 2. Nov 2004 (UTC)

message: iel fuŝiĝis io en la kapo de kategorio-paĝoj. 
Necesas helpo de programisto.
<php  /**  * Internationalisation file for the CategoryTree extension  *  * @package MediaWiki  ....
Pietersz 12:36, 20. Sep 2007 (UTC)
thread_title:  HELPO de kompetentulo NECESA!!!
Diskuto:Slava lingvaro

message: Ĉu iu ajn povus traduki la mapon de la franclingva (kaj aliaj) artiklo? Mi ne estas sufiĉe kompetenta uzanto de grafikprogramoj …

message: Kion signifas la mallongigoj en la krampoj: [m] belarusi; [f] Bielorusses; [r] belorusi, [m] musulmane, bosanci; [f] Musulmans, Bosniens; [r] bosnijci, ...?
Mi konjektas, ke [r] estas por la rusa lingvo, [f] por la franca. Sed kio estas [m]? 
Mi dubas, ĉu indas en tiu ĉi artikolo mencii nomon de la popolo en aliaj lingvoj (tio estu en koncernaj pri-lingvaj aŭ popolaj artikoloj). Kaj se oni mencias nomon, oni skribu en ĝusta ortografio kaj uzu iun standarton (ekz ISO 639): [ru] боснийцы. 
--Zmitro 07:45, 15. Sep 2005 (UTC)
replies: text: [m] estas memnomo. Fakte, mi kontraŭas forigon de tia informo. Vikipedio enhavu pli kaj pli da informo, sed ne male. :) En vere grandaj artikoloj eblas jam pripensi pri (for)redaktado de io, sed ĉiuj lingvaj artikoloj nun aspektas burĝonece... - Slavik IVANOV 17:40, 15. Sep 2005 (UTC)
thread_title:  Mallongigioj? 

message: http://upload.wikimedia.org/wikipedia/commons/1/1a/Slavic_languages.png 
replies: text: Iu IPulo proponas novan bildon por la artikolo, sed  bedaŭrinde ĝi nur enhavas anglajn nomojn de la lingvoj. Kore --Tlustulimu 19:52, 21. Dec 2008 (UTC)
replies: text: :

text: :Saluton, gekaraj. Mi ĵus anstataŭigis la mapon per nova versio farita de Lencer el la germana vikipedio post mia peto sur la paĝo :de:Wikipedia:Kartenwerkstatt#Karte für slawische Sprachen. Li aldonis klarigon pri la koloroj kaj markis ĉiun landon per ĝia nomo. Kore --Tlustulimu 23:14, 13. Jan 2009 (UTC)
thread_title:  Mapo
Diskuto:Bazopilko

message: Basbalo aŭ bazpilko!
* Ne "bazpilko", sed "bazpilkado". Bazpilko estas la pilko uzata en bazpilkado. Bertilow
La anglaj kiam ili diras football ja scias, ke ne temas pri "ball" sed ludo pere de ball, ne ni estu tro harartranĉanrtoj!! la unua regulo estas oportuneco laŭ Zamenhof mem.
Cetere mi preferas "Bazpilko" ne "Basbalo". 1° Bazpilko estas pli E-a, Basbalo ne, kaj ĉu ĝi signifas balo (aranĝo kie oni dancas!) kun kantoj per basa voĉo ?!
(Eliott)
Kaj mi, mi preferas bejsbal-o.  Ĉu ekzistas oficialan nomon, aŭ ĉu ni povas decidi ĝin? Vik Reykja 09:15, 24. Aŭg 2004 (UTC)
Estu besbolo aŭ bejsbolo, Mi ĉiam aŭdas be'sbo'l :) Vikipediisto:Razilklingo
Kial ne "Jakjuo", el la japana nomo de tiu ludo?

message: Iu konas la regulojn? Bonvole metu ilin ĉi tie.
Do,
*basbalo kaj en guglo = 323 trovoj
*bazpilko kaj = 9 tr.
*bazopilko kaj = 12 tr.
tiel mi removas la paĝon al basbalo Razilklingo 08:14, 5. Nov 2004 (UTC)
Se oni ĉiam sekvus la regulon de la plej multaj, oni neniam parolus Esperanton!!
thread_title:  Iu konas la regulojn?
Diskuto:Jogurto

message: La artikolo plurfoje uzas "Co" kiel temperaturunuon,
ŝajne en la signifo de "Celsiusa grado". Al mi tiu
uzo ne estas kutima. Ĉu ŝanĝi ĝin? Al °C?
Al kio?
Bedaŭrinde la originala aŭtoro estas anonima,
tiel ke ne eblas rekte demandi lin.
Mi petas al iu ajn ŝanĝi la titol-nomon de ĉi-artikolo, ĉar la ĝusta vorto estas Jogurto!!!!! Jahurto estas ne akceptebla francaĵo
replies: text: PIV2 listigas "jahurto", sed preferas "jogurto". Se vi ensalutus, vi povus mem ŝanĝi la nomon. Problemo estas, ke jam multaj alilingvaj vikipedioj ligas al la artikolo "jahurto". Sed mi fidos ligil-ŝanĝajn robotojn kaj ŝangos la nomon.  – Umberto 15:07, 13. Aŭg 2005 (UTC)

message: Jes, jogurto estas "produktata per la bakteria fermentado de lakto", sed tamen ŝajnas al mi strange enordigi la artikolon en la kategorion "fromaĝoj". Mi preferus havi kategorion "laktaĵoj", en kiun eblus enmeti la kategorion "fromaĝoj", sed krom jogurto kaj kefiro ankaŭ aliajn laktoproduktojn kiel ekzemple butero aŭ gio...
ThomasPusch 20:23, 21. Jan 2010 (UTC)
replies: text: Farite --Dominik 20:38, 21. Jan 2010 (UTC)
thread_title:  Fromaĝo?